ועדת הכספים, כנסת 17, פרוטוקול מספר 394, 2007-05-21 10:00

סטס מיסז'ניקוב: אנחנו מתחילים את הדיון עם תקנות ניירות ערך (סייג לעניין המניות הבנקאיות שבהסדר) (הוראת שעה) (תיקון), התשס"ז-2007.

שוני אלבק: מדובר בהארכה של הוראת שעה שהייתה ל12 שנים בדבר פטורים מסוימים בדוחות לחברות בנות של הבנקים.

שוני אלבק: זה אחד השרידים להסדר המניות הבנקאיות, במסגרתו נתנו פטורים לדיווח על עסקאות עם המדינה לחברות בנות של הבנקים.

שוני אלבק: יש כאן הצעה להאריך את אותה הוראת שעה.

שלי יחימוביץ': להאריך את הפטור?

שוני אלבק: להאריך את הוראת השעה בעוד שנה וחצי עד אוקטובר 2008.

שוני אלבק: עד היום הפטור הזה היה קיים.

שוני אלבק: רשות ניירות ערך לא מאוהבת בפטור הזה.

שוני אלבק: האוצר מבקש את זה.

שוני אלבק: אנחנו לא מתלהבים מזה, אבל אנחנו חושבים שאם החברות כבר פעלו על פי אותה מתכונת במהלך 12 השנים האחרונות.

שוני אלבק: .

שלי יחימוביץ': אפשר לא להאריך.

שוני אלבק: מכיוון שכבר הפריטו ומכרו 2 בנקים, כשבנק דיסקונט, שהוא הבנק השלישי, נמצא בתהליכים מאוד מתקדמים.

שוני אלבק: .

שלי יחימוביץ': למה לחכות לגמר ההפרטה של בנק לאומי ולא להחיל את זה על שני הבנקים האחרים?

שוני אלבק: זה חל היום.

מיכל עקביה: זה חל על הבנקים שבהסדר.

מיכל עקביה: מידי 3 שנים מאריכים את הוראת השעה על ידי זה שממנים מחדש את הוועדות.

מיכל עקביה: יחד עם קיום הוועדות מאריכים את התקנות האלו.

שלי יחימוביץ': למה אתה לא מתלהב מזה?

שוני אלבק: אנחנו לא חושבים שצריך לתת פטורים כמדיניות, אבל מכיוון שכך נהגו כל כך הרבה שנים אנחנו מוכנים להסכים לעניין הזה.

ניסן סלומינסקי: אני מקווה שבל"ל ייפתר בזמן הקרוב.

שוני אלבק: השנה וחצי זה בשביל לסיים עם שני הבנקים האלה.

שגית אפיק: מדובר פה בהארכה רטרואקטיבית, כלומר מאוקטובר 2005 עד 2008.

שגית אפיק: המצב בפועל שונה מהמצב שקיים בתקנות.

שגית אפיק: אני לא אוהבת את זה במיוחד, אבל אם השוק פעל באופן מסוים רצוי לתת את הארכה הנוספת הזאת.

שגית אפיק: במידה ולא תסתיים ההפרטה עד 2008 יחזרו אליכם.

ניסן סלומינסקי: אם לא נאשר את זה כל העסקאות שנעשו בטלות?

שלי יחימוביץ': בואו לא נאשר את זה, נלמד אותם לקח.

ניסן סלומינסקי: למה לא באתם בזמן?

מיכל עקביה: זה באשמתנו.

סטס מיסז'ניקוב: מי בעד אישור תקנות ניירות ערך (סייג לעניין המניות הבנקאיות שבהסדר) (הוראת שעה) (תיקון), התשס"ז?

סטס מיסז'ניקוב: ה צ ב ע ה בעד – 5 נגד – 0 נמנע - 1 אושר